ફિલ્મમાં અક્ષય કુમારનો પહેલો લુક જાહેર, લોકોએ વખાણના બોમ્બ ફોડ્યા | Sunvilla Samachar
Home Bollywood ફિલ્મમાં અક્ષય કુમારનો પહેલો લુક જાહેર, લોકોએ વખાણના બોમ્બ ફોડ્યા
2020ની ઇદ પર અક્ષય કુમારની ફિલ્મ લક્ષ્‍મી બૉમ્બ રિલીઝ થઈ રહી છે. આ હૉરર કૉમેડી ફિલ્મમાં અક્ષય એક મહત્વનું પાત્ર ભજવતો જોવા મળે છે, જે તેણે પહેલા ક્યારેય કર્યો નથી. ફિલ્મમાં પોતાના લૂકને અક્ષયે નવરાત્રિના દિવસોમાં રિવીલ કર્યો છે. આ લૂક જોઇને તમે પણ ચોંકી જઈ શકો છો.
લક્ષ્‍મી બૉમ્બમાં અક્ષય કિન્નર જેવા લૂકમાં દેખાશે. જે ફિલ્મની સ્ટોરીનો મુખ્ય ભાગ છે. ફર્સ્ટ લૂકમાં અક્ષય મહિલાના ગેટઅપમાં છે અને બૅકગ્રાઉન્ડમાં માતા દુર્ગાની મૂર્તિ છે, જે મહિષ્મર્દિની અવતારમાં જોવા મળે છે. આ ફર્સ્ટ લૂક સાથે અક્ષયે લખ્યું – નવરાત્રિ પોતાની અંદરની દેવી સામે માથું નમાવવાનો અને પોતાની અસીમિત ક્ષમતાઓને ઉજવવાનો તહેવાર છે. આ પાવન અવસરે, હું લક્ષ્‍મી બૉમ્બમાંનો મારો ફર્સ્ટ લૂક શૅર કરી રહ્યો છું. એક પાત્ર, જેને લઈને હું ખૂબ જ ઉત્સાહિત અને નર્વસ છું. પણ જીવન તો ત્યારે જ શરૂ થાય છે, જ્યારે આપણે આપણાં આરામમાંથી બહાર નીકળીએ છીએ.
Previous articleHarbhajan Singh reveals dressing room incident which helped him gel with teammates on Test debut